**NOTĂ INFORMATIVĂ**

**la proiectul hotărârii Guvernului cu privire la eliberarea grâului alimentar**

**din rezervele de stat în vederea împrospătării cu decalaj în timp**

|  |
| --- |
| * + - 1. **Denumirea autorului şi, după caz, a participanților la elaborarea proiectului**
 |
|  Proiectul a fost elaborat de Ministerul Afacerilor Interne. |
| **2. Condiţiile ce au impus elaborarea proiectului de act normativ şi finalitățile urmărite** |
| Proiectul hotărârii Guvernului a fost elaborat în temeiul art. 3 alin. (1) lit. a) și art. 10 alin. (2) lit. c) și alin. (3) din Legea nr. 104/2020 cu privire la rezervele de stat și de mobilizare, precum și în scopul executării Planului de împrospătare a bunurilor din rezervele de stat pentru anul 2022, aprobat prin Ordinul ministrului afacerilor interne nr. 72/2022.Potrivit art. 10 alin. (3) din Legea menționată, eliberarea bunurilor din rezervele de stat, inclusiv din stocurile intangibile, cu titlu de deblocare şi cu titlu de împrumut se realizează prin hotărâre de Guvern, iar în vederea împrospătării simultane şi împrospătării cu decalaj în timp a bunurilor, precum şi cu titlu de împrumut, cu excepţia stocului intangibil, se realizează prin actul administrativ emis de către autoritatea responsabilă. Astfel, eliberarea bunurilor din rezervele de stat în vederea împrospătării cu decalaj în timp din stocul intangibil, se realizează prin hotărâre de Guvern.Reieșind din prevederile Planului de împrospătare a bunurilor materiale din rezervele de stat pentru anul curent, urmează a fi împrospătată cantitatea de 1300 tone de grâu alimentar, roada anului 2018. Împrospătarea grâului alimentar din roada anului 2018 este absolut necesară, reieșind din faptul că termenul de păstrare al acestuia este de 4 (patru) ani, care expira în trimestrul III al anului curent. Prin urmare, expirarea termenului menționat ar duce la degradarea calității grâului, iar în consecință, pot fi generate pierderi financiare esențiale pentru bugetul statului. În conformitate cu art. 11 alin. (1) și (3) Legea nr. 104/2020 cu privire la rezervele de stat şi de mobilizare, eliberarea bunurilor materiale din rezervele de stat pe un termen de până la 12 (doisprezece) luni, se poate realiza în vederea împrospătării cu decalaj în timp, în baza unei garanții bancare sau financiare, cuantumul căreia va asigura cantitatea de bunuri scoasă din stocuri, cu restituirea acestora în rezervele de stat în aceleaşi cantităţi şi cu aceeași indici calitativi, indiferent de oscilarea preţurilor.Respectiv, se propune eliberarea din rezervele de stat a cantităţii de grâu alimentar menţionate, în vederea împrospătării cu decalaj în timp, agenţilor economici autohtoni, prioritar producători de pâine, panificaţie și produse de morărit, care va asigura necesităţile populaţiei şi menţinerea stabilităţii sociale din ţară, iar în lipsa cererii din partea acestora, tuturor agenților economici solicitanți, cu respectarea principiului concurenței. Prevederea respectivă se impune în condițiile în care una din atribuțiile de bază a Agenția Rezerve Materiale este împrospătarea bunurilor materiale, inclusiv a grâului alimentar din rezervele de stat. Desfășurarea procedurilor de identificare a agenților economici beneficiari finali de grâu alimentar eliberat din rezervele de stat este pusă în atribuția Agenției Rezerve Materiale și se va realiza în baza actului administrativ aprobat de directorului Agenției, în condițiile Legii nr. 104/2020 cu privire la rezervele de stat şi de mobilizare, cu asigurarea transparenței întregului proces de eliberare.Totodată, prezentul proiect a fost elaborat ținându-se cont de rezultatele evaluării integrității instituționale efectuate în cadrul Agenției Rezerve Materiale și a recomandărilor înaintate în Raportul Centrului Național Anticorupție expediat prin scrisoarea nr. 06/4-1726 din 23.03.2022.Restituirea în rezervele de stat a grâului alimentar eliberat, urmează a fi efectuată de către beneficiari din roada anului curent, în aceeași cantitate şi de aceeaşi calitate, indiferent de oscilarea preţurilor, până la data de 1 (unu) noiembrie 2022.Aprobarea prezentei hotărâri va asigura împrospătarea grâului alimentar din rezervele de stat, care este destinat pentru asigurarea securității alimentare a țării în situații de urgență/excepționale.Proiectul hotărârii Guvernului urmează să intre în vigoare la data publicării în Monitorul Oficial, deoarece termenul de păstrare a cantității respective de grâu alimentar din rezerva de stat expiră anul curent, iar împrospătarea acestuia este una prioritară. |
| **3. Descrierea gradului de compatibilitate pentru proiectele care au ca scop armonizarea legislaţiei naţionale cu legislaţia Uniunii Europene** |
| Proiectul nu are ca scop armonizarea legislației naționale cu legislaţia Uniunii Europene. |
| **4. Principalele prevederi ale proiectului şi evidențierea elementelor noi** |
| Proiectul prevede autorizarea Agenției Rezerve Materiale care este autoritate administrativă din subordinea Ministerului Afacerilor Interne, responsabilă de administrarea, exercitarea controlului și implementarea politicii statului în domeniul rezervelor de stat şi de mobilizare, de a elibera din rezervele de stat, în vederea împrospătării cu decalaj în timp, a cantității de 1300 tone de grâu alimentar, roada anului 2018, agenților economici, în bază de contract, după forma și în modul stabilit de Codul Civil al Republicii Moldova nr. 1107/2002, cu prezentarea de către aceștia a unei garanţii bancare sau financiare, cuantumul căreia va asigura cantitatea de bunuri scoasă din stocuri, în condițiile lipsei datoriilor față de rezervele de stat.Totodată, în proiect se propune reglementarea atribuției Agenţiei Rezerve Materiale de a asigura desfășurarea procedurilor de identificare a agenților economici beneficiari finali de grâu alimentar eliberat din rezervele de stat, prioritar fiind selectați producătorii de pâine, panificație și produse de morărit, iar în lipsa cererii din partea acestora, tuturor agenților economici solicitanți, cu respectarea principiului concurenței. Suplimentar, proiectul prevede expres perioada de restituire a grâului alimentar eliberat din rezervele de stat (1 noiembrie 2022) cu respectarea tuturor cerințelor prevăzute de Legea nr. 104/2020 cu privire la rezervele de stat și de mobilizare. |
| **5. Fundamentarea economico-financiară** |
| Implementarea proiectului nu necesită alocarea resurselor financiare de la bugetul de stat. Eliberarea grâului se va efectua în bază de contract, cu prezentarea unei garanţii bancare sau financiare, cuantumul cărei va asigura reîntregirea stocurilor eliberate, cu acoperirea tuturor riscurilor. |
| **6. Modul de încorporare a actului în cadrul normativ în vigoare** |
| Proiectul hotărârii Guvernului este elaborat în temeiul art. 3 și 10 din Legea nr.104/2020 cu privire la rezervele de stat şi de mobilizare și se încadrează în cadrul normativ de implementare a prevederilor acesteia.Urmare aprobării prezentului proiect de hotărâre a Guvernului nu va fi necesară modificarea şi completarea altor acte normative. |
| **7. Avizarea şi consultarea publică a proiectului** |
| În scopul respectării prevederilor Legii nr. 239/2008 privind transparenţa în procesul decizional, anunţul privind iniţierea procesului de elaborare a proiectului, precum și proiectul hotărârii Guvernului cu privire la eliberarea grâului alimentar din rezervele de stat în vederea împrospătării cu decalaj în timp a fost plasat pe pagina-web oficială a Ministerului Afacerilor Interne în directoriul„Transparenţa decizională”, compartimentul „Consultări publice” și pe portalul guvernamental [www.particip.gov.md](http://www.particip.gov.md).Proiectul urmează să fie expediat pentru avizare autorităților publice responsabile.  |
| **8. Constatările expertizei juridice** |
|  Proiectul urmează să fie supus expertizei juridice de către Ministerul Justiției. |
| **9. Constatările expertizei anticorupție** |
|  Proiectul urmează să fie supus expertizei anticorupție de către Centrul Național Anticorupție. |

 **Secretar general al ministerului Serghei DIACONU**